CELEX: 62010TN0582
Language: et
Date: 2010-12-23 00:00:00
Title: Kohtuasi T-582/10: 23. detsembril 2010 esitatud hagi — Acron ja Dorogobuzh versus nõukogu

19.2.2011   
            
            
               ET
            
            
               Euroopa Liidu Teataja
            
            
               C 55/30
            
         23. detsembril 2010 esitatud hagi — Acron ja Dorogobuzh versus nõukogu
   (Kohtuasi T-582/10)
   2011/C 55/55
   Kohtumenetluse keel: inglise
   
      Pooled
   
   
      Hagejad: Acron OAO (Veliki Novgorod, Venemaa Föderatsioon) ja Dorogobuzh OAO (Verhnedneprovski asula, Venemaa Föderatsioon) (esindaja: advokaat B. Evtimov)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               Tühistada nõukogu 27. septembri 2010. aasta rakendusmäärus (EL) nr 856/2010 (1) hagejaid puudutavas osas; ja
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagejad paluvad ELTL-i artikli 263 alusel tühistada nõukogu määrus (EL) nr 856/2010, millega lõpetatakse osaline vahepealne läbivaatamine, mis algatati hagejate taotlusel ja mis puudutas dumpinguvastaste meetmete vormi, mille kohaselt lisati kehtivasse hinnakohustisse nendega seotud hulgimüügifirma.
   Hagejad esitavad oma hagi toetuseks järgmised väited:
   
                
            
            
               Hagejad väidavad, et õiguslik alus, millele tuginedes jätsid liidu institutsioonid nende taotluse rahuldamata ja lõpetasid osalise vahepealse läbivaatamise ilma meetmete vormi muutmata, on väär.
            
         
                
            
            
               Täpsemalt väidavad hagejad seda, et liidu institutsioonid on rikkunud komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT 1993, L 253, lk 1; ELT eriväljaanne 02/06, lk 3) artikli 143 lõike 1 punkti a ja on teinud ilmseid hindamisvigu, leides, et nendega seotud hulgimüügifirma oli seotud teise äriühinguga.
            
         
                
            
            
               Lisaks leiavad hagejad, et institutsioonid on uurimise käigus ja nõukogu määruses (EL) nr 856/2010 sisalduvates järeldustes rikkunud ELL-i artikli 5 lõiget 4, mille kohaselt tuleb liidu institutsioonidel kinni pidada proportsionaalsuse aluspõhimõttest, ja põhiõiguste harta artiklit 41, milles on väljendatud hea halduse põhimõte.
            
         
      (1)  Nõukogu 27. septembri 2010. aasta rakendusmäärus (EL) nr 856/2010, millega lõpetatakse osaline vahepealne läbivaatamine määruse (EÜ) nr 661/2008 suhtes, millega kehtestatakse lõplik dumpinguvastane tollimaks Venemaalt pärit ammooniumnitraadi impordi suhtes (ELT L 254, lk 5).